A 3,5 tonna megengedett legnagyobb össztömeget meghaladó tehergépkocsiból, vontatóból, pótkocsiból és autóbuszból legfeljebb 10-et üzemeltető üzemben tartó a székhely, telephely címként olyan települési cím bejegyzését is kérheti, amely alkalmasságát a települési önkormányzat jegyzője igazolja, feltéve, hogy az a járművek számára ténylegesen tárolási helyéül szolgál. Azt a tényt, hogy a települési cím szerinti ingatlan alkalmas a járművek tárolására, a települési önkormányzat jegyzője igazolja. Ennek igazolása hatósági bizonyítvány kiállításával történik az alábbiak szerint. A hatóság a jogszabályban meghatározott esetekben, valamint az egyébként hatáskörébe tartozó eljáráshoz kapcsolódóan az ügyfél kérelmére tény, állapot vagy egyéb adat igazolására hatósági bizonyítványt ad ki. A hatósági bizonyítvány kiadására az a hatóság illetékes, amelynek: területén a bizonyítandó tény bekövetkezett, illetve az állapot tartott vagy megszűnt, területén a bizonyítással kapcsolatos dolog van, vagy a bizonyítani kívánt időszakban volt, nyilvántartása az adatot tartalmazza. Eljárási illeték: 3 000 Ft Ha jogszabály másként nem rendelkezik, a hatósági bizonyítványt a kérelem előterjesztésétől számított 8 napon belül kell kiadni. Szervezeti egység: Városüzemeltetési Csoport Ügyintéző: Szántó Péter